Disclaimer Stadhouders Financiële Planning -
Disclaimer Stadhouders Financiële Planning
Beoordeel uw financieel planner
Vandaag op het Damrak
4901 ZA Oosterhout
T 0162 - 465 674
F 0162 - 424 792
Bank NL61INGB0004955816 AFM registratie-nr. 12018884 KvK 20140355 VerrassendNuut | Spokie sny Spoor | Page 3
All posts by VerrassendNuut
VerrassendNuut het ontstaan vanuit die eerste Vrouekampe en Opleiding van kleingroepleiers binnekerks. Alhoewel die outeur steeds lokaal betrokke is het VerrassendNuut binne gesterf sodat haar vlerke na buite kon sprei. God se opdrag gee geboorte aan die stigting van Woord in Aksie-Limpopo kampe onder die interkerklike sambreel van WIA-kampe landwyd. Skrywes behoort steeds aan VerrassendNuut.
October 14, 2014 VerrassendNuut	21 Comments
Wanneer ons rondrits in die wildernis en iemand sou vra; “Waarheen gaan ons … wat wil julle graag sien?” antwoord ek gewoonlik: “Kom ons gaan sit by die rivier of op die dam se wal – by die waters.”
Natuurlik is almal nie beindruk met my voorstel nie. Want die manne like mos van 4×4-ploeg of jaag agter Die Groot Vyf aan. (Sug) Agterna val jy rooiboud uit die Jeep en karplaks op die bed neer. Maar die hartseerste nog: geen fotos.
Nee, nee, nee. By die waters is rus en saligheid en water-geveerdes en dorstige diere en sundowners en … as dit nou moet, die Groot Vyf ook!
Daarom sal ek en Blommie vroeg-vroeg uitsluip – terwyl die mis nog rookagtig wuifel oor koel waters – en ons warm slaapplekkies agterlaat om rivier se kant toe te mik.
(Meeste fotos: Blommie Jul 2013)
VROEGOGGEND LEWE BY DIE WATERS. Reusereier (Ardea goliath) waterdikkoppies (voëls) en nylkrokodil
As jou dag so geseënd afskop kuier jy sommer gou-gou water-lekker.
DIS ONS BEURT. Sebrafamilie drink dorstig terwyl hings aan linkerkant vir roofdiere dophou
Dis interessant om te sien hoe diere beurte maak by die drinkplek. Hul respekteer rystaan.
BRRR … DIS NAT! Skukuza bobbejane vang ‘n namiddag swem in die Sabie rivier
By die waters kan soms die mooiste dinge gebeur – soos hierdie troppie bo wat in die salige hitte besluit het om af te koel. Soos kinders het hul mekaar se koppe onder die water gedruk en het dit soms rof en skreeuend gegaan. Die kleineres is afgeknou en sommige het besluit dis veiliger op die droë rotse.
“SKUIF OP KROK – EK WIL UITKLIM!” ‘n Seekoei soek pad tussen wriemelende krokkedille.
Voor die eerste somerreëns raak watervlakke laag en populasie oorvol. Dan wonder jy wie is baas of wie is klaas?
“DAGSê!” Aitsa – wie kom slurpswaaiend met ‘n groot dors hier aangetrippel?
Ja, olifante kan nogal fluister-trippel op sagte kussingpote en kan onverwags agter jou voertuig verskyn as jou aandag op die dam is. ‘n Beter idee is om te ‘ruik’ of olifante naby is of die voertuig af te skakel en te luister waar die takke breek. Om te sien hoe olifante baljaar in die water is natuurlik aanskoulik en ‘n glimlag-plesier. Deur hul strootjies spuit hulle mekaar nat en kan die logge liggame soms heeltemal onder die water verdwyn soos hul snorkel.
“GROTE GRIET – DIE WATER IS La.a.a.ag!” Girivana dam kameelperd met bosluisvoëls op die rug langs die S12 (2013)
Om ‘n kameelperd af te neem wat water drink vra geduld. Hulle sal uiters versigtig nader skuifel, lank rondloer en wonder hoe veilig dit is, dan besluitloos om die dam beweeg vir die regte drinkplekkie, uiteindelik bene oopspalk om strek-strek af te sak, net om haastig daarteen te besluit en orent te ruk, terug te draai en weer van voor te begin. En dan, uiteindelik, tyd vir kiek!
“PSSST! – KORREL VIR DIE BORRELS . Nsemane dam seekoei langs die H7
Soms in die Krugerwildtuin as die hitte oor 41grade stoot, wens jy om saam die seekoeie in koel waters borrels te mag blaas. Moet dit egter nooit waag nie – seekoeie is baie gevaarlik en het menig mens al gedood.
“LAASTE KRAPPIE GAPS VOOR DIE SON GOUD WORD!” Lake Panic reier
Die beste tyd by die waters is natuurlik wanneer die son gaan slaap. Dan kry die nagdiere lewe en paddas begin met hul kooroefening. Die atmosfeer vul met goud en selfs die seekoeie klim uit die dam om heelnag om jou tent te kom nurk.
So ‘n sielvolle dag laat jou vervuld en soet slaap, sonder rooiboude of ‘n slaappil …
Kruger – warm op die spoor
October 6, 2014 VerrassendNuut	6 Comments
Gedurende April 2014 was ons ingeboek in die Kruger Wildtuin vir ‘n langnaweek. Satara is beroemde kat-wêreld en omring deur groot oop grasvelde wat wildkyk avontuurlik maak.
Oppad kamp toe het ons opgewonde gestaar na die ontelbare wildedier spoorsoorte langs die pad. Ons het geweet: baie spore, baie diere. Bosveldreuke het neusies laat kreukel en adrenalien jou laat regopsit!
Om hierdie luiperd te kon kiek moes ons vir twee ure versigtig vorentoe skuifel. Volgens ‘n “oorvertelstorie” was ons merker ‘n hemelhoë boom ‘n entjie die bos in direk langs die H4-1 naby die Nkuhulu piekniekplek. Spoorsny met die oog was ons voorland. Toe ons hom wel vind was die visueel skaars 1 uit 5. Hoog bo-op die stam tussen ruig blare en kamoeflerende skurwebas het kollekat homself tuisgemaak. Net die lens (of verkyker) kon hom nadertrek.
Uitkykpunt oor die jaggebied
Alhoewel beraming toon dat daar omtrent 1000 van hierdie pragtige diere in die Park is, is luiperd die taaiste van die Groot Vyf om te sien en kan jy maklik droëbek huiswaarts keer.
Skukuza luiperd langs die H4-1
Bedags lê luiperds meestal en slaap en slegs wanneer hul opstaan om te strek of om te draai kry jy ‘n vinnige gelukkie. Dit verg geduld en baie fotos later.
Daar was ‘n soet smakie terwyl die wildernis in voluit beleef word.
October 2, 2014 VerrassendNuut	5 Comments
Elke dier het sy eie unieke pootvorm.
Wanneer die jagter in die veld rondsluip word spore merkers. Geen spore, geen wild. Spore oor die algemeen is staanspore, loopspore, drafspore of hardloopspore.
Vars Skukuza katspoor langs die van boksoort
Bo in die klam sand is die stapafdruksel van ‘n luiperd wat ons opgemerk het langs die H4-1 gedurende April 2014.
Nadat ons die spoor se rigting bepaal en gevolg het, het dit ons ook gelei na kollekat wat heerlik in die rivier op die warm sand gelê en rol het.